# Grandes Jorasses

Les Grandes Jorasses (4.208 msnm) és una muntanya formada per un grup de cims granítics al massís del Mont Blanc, a la frontera entre França i Itàlia.
L'ascensió de la seva cara nord fou considerada com un dels tres últims problemes dels Alps, així com una de les sis grans cares nord dels Alps
La primera ascensió de la punta Walker (la més alta del grup) fou aconseguida per Horace Walker amb els guies Melchior Anderegg, Johann Jaun i Julien Grange el 30 de juny de 1868.
El segon cim més alt, anomenat punta Whymper de 4.184 m fou el primer a ser escalat, per Edward Whymper amb el guies Christian Almer, Michel Croz i Franz Biner el 24 de juny de 1865, usant el que avui en dia és la via normal, que també fou usada pel grup de Walker el 1868.

## Situació

Les Grandes Jorasses són una aresta divisòria d'aigües orientada d'est a oest al llarg de gairebé un kilòmetre, a la qual destaquen sis puntes somitals.
* Punta Walker 4.208 msnm - Punt culminant, anomenada en honor d'Horace Walker, el primer a ascendir-la.
* Punta Whymper 4.184 msnm - Segon cim més alt, anomenat en honor d'Edward Whymper, el primer a ascendir-hi.
* Punta Croz 4.110 msnm - Anomenada en honor de Michel Croz, guia de Chamonix que acompanyà a Whymper en moltes ascensions.
* Punta Hélèna 4.045 msnm - Anomenada en honor de la Princesa Helena d'Orleans, duquessa d'Aosta.
* Punta Marguerita 4.066 msnm - Anomenada en honor de la Reina Margarida de Savoia-Gènova, muller del Rei Humbert I d'Itàlia.
* Punta Young 3.996 msnm - Anomenada en honor de Geoffrey Winthrop Young primer escalador de l'aresta oest i primer descens de l'aresta des Hirondelles el 1911.
Aquesta aresta marca la frontera entre França i Italia. Pel vessant francès, domina la glacera de Leschaux, afluent de la Mer de Glace. Pel vessant italià domina la val Ferret i la vall de Courmayeur.
El grup de sis cims queda delimitat al nord-est pel col des Hirondelles de 3.480 msnm, i a l'oest pel col des Grandes Jorasses de 3.825 msnm, on hi ha el bivac E. Canzio.
La seva cara nord (vessant francès) és una de les cares granítiques més grans dels Alps, amb 1.200 metres d'altitud per gairebé un kilòmetre d'ample.

## Galeria

* Cara nord i glacera de Leschaux
* Vies d'escalada de la cara nord
* Cara est, des de val Ferret
* Des de l'agulla du midi (oest)
* Des de la punta Helbronner (sud)

## Referències

* ↑ «Llista dels 4.000 UIAA» (pdf). UIAA.
* ↑ Heckmair, Anderl. Die drei letzten Probleme der Alpen: Matterhorn-Nordwand, Grandes Jorasses-Nordwand, Eiger-Nordwand. Múnic: Bruckmann, 1949.
* ↑ Rébuffat, Gaston. Étoiles et tempêtes. Arthaud, 1954.
* 1 2 3 4 5 6 7 8 9 10 11 12 «Grandes Jorasses» (en anglès). Summitpost.org. Summitpost.org. [Consulta: 3 juny 2012].
* 1 2 Whymper, Edward. Scrambles Amongst the Alps in the Years 1860-69. Londres: J. Murray, 1871, p. 492 pp.
* ↑ «Grandes Jorasses - Pointe Whymper» (en francès). Camptocamp.org. Camptocamp Association. [Consulta: 26 maig 2012].
* 1 2 3 4 «Grandes Jorasses» (en francès). Camptocamp.org. Camptocamp Association. [Consulta: 3 juny 2012].
* ↑ «Grandes Jorasses - Pointe Walker» (en francès). Camptocamp.org. Camptocamp Association. [Consulta: 3 juny 2012].
* ↑ «Grandes Jorasses - Pointe Whymper» (en francès). Camptocamp.org. Camptocamp Association. [Consulta: 3 juny 2012].
* ↑ «Grandes Jorasses - Pointe Croz» (en francès). Camptocamp.org. Camptocamp Association. [Consulta: 3 juny 2012].
* ↑ «Grandes Jorasses - Pointe Hélèna» (en francès). Camptocamp.org. Camptocamp Association. [Consulta: 3 juny 2012].
* ↑ «Grandes Jorasses - Pointe Marguerita» (en francès). Camptocamp.org. Camptocamp Association. [Consulta: 3 juny 2012].
* ↑ Ballu, Yves. Les alpinistes. Glénat, 1997. ISBN 2723424502.
* ↑ «Grandes Jorasses - Pointe Young» (en francès). Camptocamp.org. Camptocamp Association. [Consulta: 3 juny 2012].

## Enllaços externs

* «Grandes Jorasses» (en francès). Camptocamp.org. Camptocamp Association. [Consulta: 3 juny 2012].
* «Grandes Jorasses» (en anglès). Summitpost.org. Summitpost.org. [Consulta: 3 juny 2012].
Quatremils dels Alps :
Alps
Quatremils
categoria :